钦定古今图书集成/历象汇编/庶征典/第166卷 > 元
## 钦定古今图书集成/历象汇编/庶征典/第166卷 > 元

### 泰定帝泰定四年瓜哇献白鹦鹉

按《元史泰定帝本纪》：“泰定四年十二月乙卯，瓜哇遣
使献白鹦鹉。”

### 顺帝至正十一年凤凰见

按《元史顺帝本纪》，不载　按《五行志》：“至正十一年，广
西庆远府有异禽双飞，见于述昆乡，飞鸟千百随之。
盖凤凰云。其一飞去，其一止留者，为橦人射死。首长
尺许，毛羽五色，有藏之以献于帅府者。久而其色鲜
明如生云。五月，兴国有大鸟百馀飞至郡西白朗山
巅，状如人立，去而复至者数次。”

至正十九年，京师《鸱鸮》夜鸣，杜鹃啼于城中。

按《元史顺帝本纪》。不载　按《五行志》。十九年。“京师鸱
鸮。夜鸣达旦。连月乃止。有杜鹃啼于城中。居庸关亦
如之。”

至正二十七年，有大鸟见于莱州。

按《元史顺帝本纪》不载　按《五行志》：“二十七年三月
丁丑朔，莱州招远县大社里黑风大起，有大鸟自南
飞至，其色苍白，展翅如席，状类鹤，俄顷飞去，遗下粟、
黍、稻、麦、黄黑豆、荞麦于张家屋上，约数升许。是岁大
稔。”